Мәсімовтің қамау мерзімі ұзартылды
"Мәсімовтің қамау мерзімі ұзартылды" | "https://abai.kz/post/151601"
TITLE: Мәсімовтің қамау мерзімі ұзартылды
URL: https://abai.kz/post/151601
META: "Мәсімовтің қамау мерзімі ұзартылды" | "https://abai.kz/post/151601"
DATE: 12.05.2022
AUTHOR(s): Abai.kz
TOTAL WORDS: 136
TEXT: Қазақстан ұлттық қауіпсіздік комитетінің бұрынғы төрағасы Кәрім Мәсімовтің қамау мерзімі 6 маусымға дейін ұзартылды. Бұл жөнінде ҰҚК баспасөз қызметі хабарлады. Сайттың жазуынша, ҰҚК төрағасының бұрынғы орынбасарлары Әнуар Садықұлов пен Дәулет Ерғожиннің де қамау мерзімі ұзарған. Сәдіқұлов – 6 маусым, Ерғожин – 13 маусымға дейін қамауда болады. Биыл қаңтар басында Қазақстанның шығысы мен оңтүстігіндегі наразылықтарға беймәлім топтар араласып, арты қантөгіске ұласты. Сол кезде президент Қасым-Жомарт Тоқаев Назарбаевтың көп жылғы сенімді серігі, ҰҚК төрағасы Кәрім Мәсімовті орнынан алды, іле-шала ол тұтқындалған. Оның үстінен қозғалған қылмыстық іске "аса құпия" белгісі қойылды. Мәсімов ұсталғаннан біраз уақыт өткен соң оған "билікті күшпен басып алуға талпынды", "қызмет бабын асыра пайдаланды" деген айыптар қоса тағылғаны мәлім болды. Мәсімовпен бірге оның үш орынбасары да ұсталған. Бұрынғы президент Нұрсұлтан Назарбаевтың немере інісі, ҰҚК төрағасының бірінші орынбасары қызметінде ұзақ отырған Самат Әбіш те қызметтен алынды. Abai.kz
